CELEX: 62017TN0510
Language: da
Date: 2017-11-06 00:00:00
Title: Sag T-510/17: Sag anlagt den 4. august 2017 — Del Valle Ruiz m.fl. mod Kommissionen og SRB

6.11.2017   
            
            
               DA
            
            
               Den Europæiske Unions Tidende
            
            
               C 374/35
            
         Sag anlagt den 4. august 2017 — Del Valle Ruiz m.fl. mod Kommissionen og SRB
   (Sag T-510/17)
   (2017/C 374/53)
   Processprog: engelsk
   
      Parter
   
   
      Sagsøgere: Antonio Del Valle Ruiz (Mexico City, Mexico) og 41 andre (ved P. Saini, QC, barrister J. Pobjoy, og solicitor R. Boynton)
   
      Sagsøgte: Europa-Kommissionen og Den Fælles Afviklingsinstans (SRB)
   
      Sagsøgernes påstande
   
   
               —
            
            
               For det første annulleres Den Fælles Afviklingsinstans’ afgørelse vedtaget på instansens eksekutivmøde den 7. juni 2017 vedrørende vedtagelse af afviklingsordningen for Banco Popular Español S.A., for det andet annulleres Kommissionens afgørelse (EU) 2017/1246 (1), og dernæst erklæres artikel 18 og 22 i forordning (EU) nr. 806/2014 ulovlige (2).
            
         
               —
            
            
               De sagsøgte tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført ni anbringender.
   
               1.
            
            
               Første anbringende om, at SRM-forordningens artikel 18 er ulovlig, idet den deri fastsatte procedure undlader at give aktionærer mulighed for at blive hørt og ikke tillader retslig kontrol, hvilket er i strid med (a) artikel 41, 47 og 48 i EU’s charter om grundlæggende rettigheder (EU’s charter) og (b) proportionalitetsprincippet.
            
         
               2.
            
            
               Andet anbringende om, at den anfægtede SRB-afgørelse og den anfægtede kommissionsafgørelse tilsidesætter artikel 41, 47 og 48 i EU’s charter, uanset om SRM-forordningens artikel 18 måtte være ulovlig.
            
         
               3.
            
            
               Tredje anbringende om, at SRB og Kommissionen ubegrundet og uforholdsmæssigt har tilsidesat sagsøgernes ejendomsret.
            
         
               4.
            
            
               Fjerde anbringende om, at SRB og Kommissionen har tilsidesat SRM-forordningens artikel 20 ved at undlade at foretage en korrekt og uafhængig værdiansættelse, inden vedtagelsen af den anfægtede SRM-afgørelse og den anfægtede kommissionsafgørelse.
            
         
               5.
            
            
               Femte anbringende om, at SRB og Kommissionen har tilsidesat SRM-forordningens artikel 18, stk. 1, ved at fastslå, at de forudgående betingelser i artikel 18, stk. 1, litra a) og b), var opfyldt.
            
         
               6.
            
            
               Sjette anbringende om, at SRB og Kommissionen har tilsidesat SRM-forordningens artikel 21, stk. 1 ved at fastslå, at betingelserne for at udøve beføjelsen til at nedskrive eller konvertere relevante kapitalinstrumenter var opfyldte.
            
         
               7.
            
            
               Syvende anbringende om, at SRB og Kommissionen har tilsidesat en væsentlig formforskrift ved at undlade at give en tilstrækkelig begrundelse for den anfægtede SRB-afgørelse og den anfægtede kommissionsafgørelse.
            
         
               8.
            
            
               Ottende anbringende om, at SRB og Kommissionen ved at vælge virksomhedssalgsværktøjet har tilsidesat (a) proportionalitetsprincippet og (b) sagsøgernes berettigede forventninger, idet afviklingsplanen blev fraveget uden begrundelse.
            
         
               9.
            
            
               Niende anbringende om, at SRM-forordningens artikel 18 og 22 tilsidesætter principperne om delegering af beføjelser.
            
         
      (1)  Kommissionens afgørelse (EU) 2017/1246 af 7.6.2017 om godkendelse af afviklingsordningen for Banco Popular Español S.A. (meddelt under nummer C(2017) 4038) (EUT 2017, L 178, s. 15).
   
      (2)  Europa-Parlamentets og Rådets forordning (EU) nr. 806/2014 af 15.7.2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (EUT 2014, L 225, s. 1).